Dolf Kruger — Moreletapark Gemeente
Dolf hanteer enkele leraarsfunkies soos dope, huwelike, begrafnisse soos versoek. Hy hanteer al die bekeringsdope en die begeleiding van navrae daarmee. Hy is elke Donderdag op kantoor en ander dae soos nodig.
Dolf is deel van die Gemeenskapfokusspan, hanteer die ondertsteuning en die geestelike begeleiding by Lesideng en vier ander organisasies in die gemeenskap. Hy doen die Alpha-opleiding met leiers uit Woodlane Village elke Donderdagaand. Hy is ook n koordineerder van die Lifetalks bediening wat cd’s versprei na 60 firmas in Moreletapark en omgewing, asook 82 skole se onderwysers wat voorsien word van cd’s. Verder is dit baie lekker om meer tuis te wees en nuwe dinge te leer! Knights maak hul stemme dik - Bloemfontein Courant
Home Sport Knights maak hul stemme dik
Die 21-jarige aanvangskolwer, Raynard van Tonder, nadat hy 165 lopies teen die Dolphins op die Mangaung Oval in Bloemfontein gemoker het. FOTO: MORGAN PIEK
Die VKB Knights is goed op dreef na die eerste helfte van die plaaslike vierdag-kompetisie wat vroeër vanjaar begin het. Die eersterangse toernooispelers geniet nou na vier rondes ‘n blaaskans weens die 2019-Mzansi Superliga T20-toernooi wat oor die naweek begin het.
Die Knights beklee na vier rondes die tweede plek op die punteleer met 63.08 punte, slegs 3.04 punte agter die pasaangeërs, die Lions. Die Knights het wel slegs een wedstryd gewen, maar het amper die Dolphins sowel as Titans geklop, terwyl hulle goed geveg het om ‘n nederlaag teen die Lions te verhoed.
Dit is grootliks te danke aan uitstaande vertonings met die kolf, veral deur die aanvangskolwer, Raynard van Tonder, en die kaptein, Pite van Biljon.
Die Knights se boulers het ook beïndruk, veral die 19-jarige Gerald Coetzee met die nuwe bal, en die draaibalbouler, Shaun von Bergh.
Met 546 lopies is Van Tonder die voorste kolwer in die toernooi. Die 21-jarige voormalige SA o.19 kaptein spog met beurte van 204, 165, 81 en 52. In die proses het hy ook 64 viere en 1 ses gemoker.
Van Biljon is tans met 466 lopies die tweede beste kolwer in die reeks en het reeds beurte van 218, 95, 70 en 48 aangeteken. Hy spog tot dusver met 54 viere en 6 sesse.
Coetzee is tans die derde beste bouler in die reeks en het reeds 17 paaltjies platgetrek en sy beste boulsyfers vir ‘n beurt is 4/53. Von Berg is op sy beurt tans vyfde op die lys met sy 15 paaltjies en beste ontleding van 4/78.
Die Knights se sterk begin was uiters belangrik siende dat hulle volgende vier wedstryde in die reeks almal wegwedstryde sal wees. Die vierdagreeks hervat op 19 Desember met die Knights wat in die Paarl die Cape Cobras die stryd sal aansê. – MORGAN PIEK
Previous articleOntong en Vuli beïndruk tydens Music Marathon
Next articleWonderlike optredes by jaarlikse braaifees